Struktura rada iz Procene ličnosti 2

Uvod – kratki odeljak koji nas upoznaje s ispitanikom, uključuje osnovne podatke o osobi (koliko ima godina, gde i s kim živi, ko čini njenu porodicu, čime se bavi, i još neke relevantne podatke)

Intervju: svaki deo intervjua može da bude propraćen komentarom koji se odnosi na zapažanja u vezi sa tim delom (šta je osoba ispričala, kako, šta se može na osnovu toga pretpostaviti u vezi sa nekim aspektima njene ličnosti); na kraju, nakon komentara pojedinih delova, treba napraviti integraciju svega relevantnog što ste mogli da zaključite o osobi na osnovu intervjua.

TAT – interpretirati odgovore na svaku kartu, a na kraju napraviti integraciju u kojoj treba da se iznesu zapažanja o najvažnijim motivima, pritiscima i ostalom što se može pretpostaviti na osnovu odgovora na kartama
VP+2 – interpretirati skorove na pojedinim dimenzijama (i na osnovu skorova na subdimenzijama), a zatim povezati podatke i istaći najvažnija zapažanja u vezi sa ličnošću ispitanika. Prilikom interpretacije rukovoditi se T-skorovima. Obavezno priložiti profil ispitanika/ispitanice na upitniku.
Završna interpretacija – u njoj treba povezati i objediniti glavne zaključke na osnovu tri primenjene tehnike procene, izneti zapažanja u vezi sa potencijalnim teškoćama u adaptaciji odnosno snagama ličnosti...

